Na temelju odredbe članka 82. stavka 2. Pravilnika o proračunskom računovodstvu i računskom planu (NN br.124/14., 115/15., 87/16., 3/18. i 126/19.) te članka 55 Statuta Osnovne škole Konjščina, Školski odbor je na sjednici 31.01.2022. godine donio

ODLUKU

o raspodjeli rezultata poslovanja za 2021. godinu

Članak 1.

Osnovna škola Konjščina je prema Bilanci na dan 31.12.2021. godine iskazala višak prihoda poslovanja na računu 92211 u iznosu od 130.345,70 kn.

Iskazani višak prihoda poslovanja odnosi se na:

* višak prihoda poslovanja decentralizacije KZŽ u iznosu od 101.738,13 kn – sredstva koja su doznačena školi u prosincu 2021. godine za radove na ulazu i izlazu škole koji će biti izvršeni u 2022.godini radi nepovoljnih vremenskih uvjeta (smrzavanje),
* višak prihoda poslovanja od pomoći JLS u iznosu od 13.150,00 kn – sredstva koja su doznačena školi od strane Općine Konjščina za obilježavanje 180 godina školstva u Konjščini a zbog epidemioloških mjera obilježavanje je odgođeno za 2022.godinu,
* višak prihoda od prodaje stanova u društvenom vlasništvu (35% naplaćenih prihoda) u iznosu od 24.546,94 kn – dio će biti utrošen za nabavku nefinancijske imovine i materijalno-financijske rashode u cilju poboljšanja pedagoškog standarda (nekoliko godina u natrag se ne troši u cijelosti),
* manjak prihoda poslovanja od MZO-a u iznosu od 4.410,00 kn – odnosi se na troškove testiranja zaposlenih u prosincu 2021. godine za koje će sredstva biti refundirana u 2022. godini.
* manjak prihoda poslovanja izvornih sredstava KZŽ u iznosu od 0,30 kn – odnosi se na manje doznačena sredstva za shemu mlijeko i voće u školi, zaokruženje
* manjak prihoda poslovanja ostale namjene u iznosu od 4.679,07 kn odnosi se na manjak školske kuhinje jer još nije doznačen dio sredstava Sheme voća i mlijeka u školama i sredstva po projektu Zalogajček 5 za školsku kuhinju učenika u riziku od siromaštva. Sredstva će biti doznačena tokom prvih mjeseci 2022. godine.

Članak 2.

Za iznose viškova i manjkova (prema organizacijskim jedinicama) navedenim u članku 1. ove Odluke škola mora izvršiti rebalans financijskog plana za 2022. godinu.

Članak 3.

Ova Odluka stupa na snagu danom donošenja.

 Predsjednica Školskog odbora

 Draženka Kuzman

KLASA: 400-04/22-01/01

URBROJ: 2211/04-380-11-22-2